
Latvijas Republika
TALSU NOVADA PAŠVALDĪBAS DOME 
Nodokļu maksātāja reģistrācijas Nr. 90009113532
Kareivju iela 7, Talsi, Talsu nov., LV-3201, tālr. 63232110, e-pasts pasts@talsunovads.lv
LĒMUMS
(PROTOKOLS Nr.19, 17. punkts)
Talsos

29.10.2026.   										          Nr.256

Par  detālplānojuma nekustamā īpašuma “Birzītes” ar kadastra Nr.88370050074, zemes vienībā ar kadastra apzīmējumu 88370050127, nekustamā īpašuma “Ozolkrasti” ar kadastra Nr.88370050075, zemes vienībā ar kadastra apzīmējumu 88370050075, zemes vienībā ar kadastra apzīmējumu 88370050115 un nekustamā īpašuma “Vālītes” ar kadastra Nr.88370050116, zemes vienībā ar kadastra apzīmējumu 88370050116 apstiprināšanu

Ar Talsu novada pašvaldības domes 2024. gada 29. augusta lēmumu Nr.279 “Par detālplānojuma izstrādes uzsākšanu nekustamajos īpašumos “Birzītes”, “Ozolkrasti” un “Vālītes”, Valdemārpilī, Talsu novadā” (turpmāk – Lēmums Nr.279) tika nolemts uzsākt detālplānojuma izstrādi Valdemārpilī, Talsu novadā, nekustamā īpašuma “Birzītes” ar kadastra Nr.88370050074, zemes vienībai ar kadastra apzīmējumu 88370050127, nekustamā īpašuma “Ozolkrasti” ar kadastra Nr.88370050075, zemes vienībai ar kadastra apzīmējumu 88370050075, zemes vienībai ar kadastra apzīmējumu 88370050115 un nekustamā īpašuma “Vālītes” ar kadastra Nr.88370050116, zemes vienībai ar kadastra apzīmējumu 88370050116 (turpmāk – Detālplānojums).
Saskaņā ar Talsu novada pašvaldības domes 2026. gada 30. jūlija lēmumu Nr.180  “Par detālplānojuma nekustamajos īpašumos “Birzītes”, “Ozolkrasti” un “Vālītes”, Valdemārpilī, Talsu novadā 2. redakcijas nodošanu publiskajai apspriešanai un institūciju atzinumu saņemšanai” Detālplānojuma 2. redakcija tika nodota publiskajai apspriešanai un institūciju atzinumu saņemšanai.
Detālplānojuma 2. redakcijas publiskā apspriešana noritēja no 2026. gada 10. augusta līdz 2026. gada 4. septembrim. Detālplānojuma publiskās apspriešanas sanāksme notika 2026. gada 25. augustā klātienē Valdemārpils bibliotēkā, Raiņa ielā 14A, Valdemārpilī un attālināti Zoom platformā.
Saskaņā ar Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” (turpmāk – Noteikumi Nr. 628) 114. punktu ir sagatavots Detālplānojuma izstrādes vadītāja ziņojums par publiskās apspriešanas laikā saņemto priekšlikumu un institūciju atzinumu vērā ņemšanu vai noraidīšanu.
Pēc Detālplānojuma 2. redakcijas publiskā apspriešanas ir saņemti astoņi institūciju atzinumi, no kuriem seši ir pozitīvi. Valsts vides dienests atzinumā norādījis uz trīs veicamajiem labojumiem, kas uzskatāmi par redakcionāliem papildinājumiem: precizējams teksts Detālplānojuma Paskaidrojuma rakstā, atbilstoši spēkā esošajam teritorijas plānojumam precizējama zemes vienības Nr. 16 funkcionālā zona – daļai no zemes vienības nosakot funkcionālo zonējumu Savrupmāju apbūves teritorijas (DzS), precizējamas Detālplānojuma Teritorijas izmantošanas un apbūves noteikumu nodaļas 3.1., 3.2., 3.3. un 3.4. katrai funkcionālajai zonai norādot jaunveidojamās zemes vienības platību atbilstoši spēkā esošajam teritorijas plānojumam. AS “Sadales tīkls” savā atzinumā norādījis uz normām, kas ņemamas vērā izstrādājot būvprojektus.
Ņemot vērā, ka divas no institūcijām savos atzinumos ir norādījušas uz redakcionāliem papildinājumiem, Detālplānojumā ir veikti precizējumi un sagatavota Detālplānojuma 2.1. redakcija.
Saskaņā ar Noteikumu Nr.628 119.1. punktu, Pašvaldība 20 darbdienu laikā no dienas, kad izstrādes vadītājs ir nodrošinājis pieejamību šo noteikumu 118. punktā minētajiem dokumentiem, pieņem lēmumu par detālplānojuma projekta apstiprināšanu un vispārīgā administratīvā akta izdošanu.
Ņemot vērā minēto un pamatojoties uz Pašvaldību likuma 10. panta pirmās daļas 3. punktu, Teritorijas attīstības plānošanas likuma 29. panta pirmo daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 119.1. apakšpunktu, Attīstības komitejas 2026. gada 13. oktobra atzinumu, 

Talsu novada pašvaldības dome nolemj:

1. Apstiprināt detālplānojuma nekustamā īpašuma “Birzītes” ar kadastra Nr.88370050074, zemes vienībā ar kadastra apzīmējumu 88370050127, nekustamā īpašuma “Ozolkrasti” ar kadastra Nr.88370050075, zemes vienībā ar kadastra apzīmējumu 88370050075, zemes vienībā ar kadastra apzīmējumu 88370050115 un nekustamā īpašuma “Vālītes” ar kadastra Nr.88370050116, zemes vienībā ar kadastra apzīmējumu 88370050116 2.1 redakciju (hipersaite ar unikālo identifikatoru Valsts vienotajā ģeotelpiskās informācijas portālā: https://geolatvija.lv/geo/tapis#document_34696).
1. Noslēgt administratīvo līgumu ar detālplānojuma izstrādes īstenotāju par detālplānojuma īstenošanas kārtību (Pielikumā).
1. Uzdot Talsu novada pašvaldības iestādei “Centrālā pārvalde”:
0. pieņemto lēmumu piecu darbadienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS) un Talsu novada pašvaldības tīmekļvietnē www.talsunovads.lv;
0. paziņojumu par detālplānojuma apstiprināšanu ievietot Talsu novada pašvaldības tīmekļvietnē www.talsunovads.lv un pašvaldības informatīvajā izdevumā “Talsu Novada Ziņas”.
1. Ja kādu no detālplānojuma teritorijā izveidotajām zemes vienībām īpašumā iegūst citas personas, pilnvarot pašvaldības izpilddirektoru pašvaldības vārdā noslēgt ar attiecīgo personu administratīvo līgumu par detālplānojuma īstenošanu attiecībā uz tai piederošo zemes vienību.


Domes priekšsēdētājs								  	A. Bērziņš


Laicāns 22018236 
lauris.laicans@talsunovads.lv

Lēmumu nosūtīt:
1. Indrai Kļaviņai;
2. Attīstības plānošanas, projektu vadības un tūrisma departamenta plānošanas nodaļai;
3. Valdemārpils apvienības pārvaldei.
4. Talsu novada būvvaldei;
5. SIA “TALSU ŪDENS”.

